b'\n_START_ARTICLE_\nAustrijos civilinis kodeksas\n_START_PARAGRAPH_\nAustrijos civilinis kodeksas (vok. Allgemeines b\xc3\xbcrgerliches Gesetzbuch, ABGB - Visuotinis civilinis kodeksas, pa\xc5\xbeod\xc5\xbeiui - Bendroji civilin\xc4\x97 \xc4\xafstatymknyg\xc4\x97) \xe2\x80\x93 1812 m. sausio 1 d. \xc4\xafsigalioj\xc4\x99s privatin\xc4\x97s teis\xc4\x97s s\xc4\x85vadas, i\xc5\xa1samiausia Austrijos kodifikacija, seniausias galiojantis kodeksas voki\xc5\xa1kai kalban\xc4\x8diose valstyb\xc4\x97se, antras pagal senum\xc4\x85 Europoje. Stipriai paveik\xc4\x97 prigimtin\xc4\x97s teis\xc4\x97s mokykla, jos nuostatos, jog teis\xc4\x97 turi orientuotis \xc4\xaf teisingum\xc4\x85. Austrijos civilinis kodeksas patvirtintas imperatoriaus patentu (\xc4\xafstatymu) 1811 m. bir\xc5\xbeelio 1 d. ABGB atnaujintas 3 novelizuotais \xc4\xafstatymais 1914\xe2\x80\x931916 m. Nuo 1970 m. Austrijos CK keitimai (pra)ret\xc4\x97jo.\n_START_SECTION_\nRecepcija\n_START_PARAGRAPH_\nABGB Habsburg\xc5\xb3 monarchijos valdose (Vengrijoje ir kt.) galiojo epizodi\xc5\xa1kai (1852-1861 m.). Monarchijos panaikinimas netur\xc4\x97jo jokios \xc4\xaftakos kodekso galiojimui, jis veik\xc4\x97 ir toliau atitinkamose valstyb\xc4\x97se. I\xc5\xa1 dalies galiojimo teritorija i\xc5\xa1sipl\xc4\x97t\xc4\x97 - 1922 m. Vengrijos Burgenland (tais pa\xc4\x8diais metais atiteko Austrijai). ABGB galiojim\xc4\x85  \xc4\x8cekoslovakijoje pakeit\xc4\x97 tarybinis kodeksas (1951 m.),  Lenkijoje - 1965 m. kodeksas. Iki \xc5\xa1iol CK veikia Austrijoje ir Lichten\xc5\xa1teine; Kroatijoje Austrijos ABGB laikomas subsidiariu (papildomu) teis\xc4\x97s \xc5\xa1altiniu._NEWLINE_ABGB i\xc5\xa1 dalies buvo recepuotas tokiose valstyb\xc4\x97se kaip Saksonija (iki 1900 m.), Turkija, \xc4\x8cekoslovakija, Slov\xc4\x97nija, Kroatija bei Rumunija.'